hu hu hu hu en en hu sv de en en hu hu hu hu it en pt hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu et hu hu es hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
Több ezer fintech cégből a TOP10-be – Interjú Gémes Tamással, a FintechBlocks társalapítójával | FinTechZone
írta LEMÁK GÁBOR | 2018. 07. 19. | Fintech startupok, Magyar fintech startupok, Open banking, Összes hír
adat-aggregátor | Aggreg8.io | API-aggregátor | fintech | FintechBlocks | open banking | Wyze.me
Gémes Tamással, a FintechBlocks társalapítójával beszélgettünk az amszterdami tapasztalatokról, a nyílt bankolás (open banking) körüli hype-ról, a Wyze.me (személyes pénzügyi menedzsment megoldás), az Aggreg8.io (adat-aggregátor és hamarosan Számlainformációs Szolgáltató – AISP) és a FintechBlocks (API-aggregátor) startupokkal kapcsolatos terveikről.
Magyar fintech startup építi a közép-kelet-európai adat bizniszt [Aggreg8.io], 2018.05.28.
Pénzügyi adataggregátor lett a FinTechShow győztese [Aggreg8.io], 2018.05.04.
Fintech ragasztót fejleszt egy magyar startup [FintechBlocks], 2017.05.04.
Mit adnak nekünk a legmenőbb magyar fintech cégek? – Wyze [Wyze.me], 2016.12.23.
Óriási eredmény volt számunkra, hogy több ezer fintech jelentkező közül bekerültünk azon 200 közé, akik megjelenhettek a konferencián. Ebből a 200 fintechből választották ki a 10 legígéretesebbet, amelyek a Money20/20 nyitó napján a pitch verseny keretében is bemutatkozhattak. Óriási eredmény volt számunkra, hogy bekerültünk a TOP10 fintech közé, aminek köszönhetően rengeteg nemzetközi leadre, kapcsolatra tehettünk szert.
Minek volt köszönhető a FintechBlocks iránti nagy érdeklődés?
Gémes Tamás: Nagyon sokat számított, hogy éles referenciával rendelkezünk. Egyre több a fintech startup, egyre nagyobb a verseny, így azok számára lehet igazán hasznos pl. a Money20/20, akik már rendelkeznek termékkel és túl vannak az első sikeres implementáción. Amíg ezt a szintet nem éri el a startup, addig nagyon nehéz Európában terjeszkedni, vagy a Money20/20 konferencián érvényesülni.
A gyorsaság a pénzügyi piacokon egyre kritikusabb faktor. Ugyanakkor a bank-fintech együttműködések mégis lassúak és drágák. Se az IT, se a compliance nincs felkészülve a fintech startupokkal való együttműködésre, így a néhány hónapos projektek akár egy évig is elhúzódhatnak.
A FintechBlocks-szal erre a fájó pontra fókuszálunk és az API-aggregátor megoldásunkkal képesek vagyunk néhány hétre lecsökkenteni az összekapcsolódást. Ennek köszönhetően az együttműködés a lehető leggyorsabban valósulhat meg a két fél között. Ez az értékajánlatunk sokak érdeklődését felkeltette a konferencián.
Mit láttál, mi most a hot topic a fintech világban?
Gémes Tamás: A konferencia fő témája az open banking, a nyílt bankolás volt, aminek a farvizén az API-bankolás, a Bank-as-a-Service, az adatvezérelt bankolás, az adatmonetizáció is nagy hangsúlyt kaptak.
A konferencián a banki előadók közül nem volt olyan, aki ne emelte volna ki a bank-fintech együttműködések fontosságát. Ez egy jelentős változás a három évvel ezelőtti banki hozzáálláshoz képest, amikor még ellenségként tekintettek a fintech startupokra. Most viszont gomba módra szaporodnak a bankok által alapított fintech inkubátorok, bár ezek a kezdeményezések nem egy esetben megrekedtek a PR-fogás szintjén.
Több bank képviselője is kihangsúlyozta, hogy a Második Pénzforgalmi Irányelvnek (PSD2) köszönhető piacnyitás, a banki adatvagyonhoz való nyílt hozzáférés számukra is sok új lehetőséget tárt fel, ezért belépnek a Számlainformációs Szolgáltatók (AISP) és a Fizetés-kezdeményezési Szolgáltatók (PISP) piacára is.
A PSD2 és a szabályozó beavatkozása nélkül is nyitottak volna-e a bankok az open banking irányába?
Gémes Tamás: A legnagyobb bankok, mint a BBVA, az HSBC a PSD2-től függetlenül is felismerték, hogy a jövő digitális bankolásának alapját a nyílt ökoszisztémák biztosíthatják. A közepes és a kisebb bankokat viszont a szabályozó kényszerítette lépésre. Ha már nyitni kell, akkor ezek a bankok is átgondolják, hogyan lehetne a legtöbb üzleti lehetőséget kihasználni a kötelezettség teljesítésén túl.
Mit tekintenek ma a bankok a legnagyobb veszélynek?
Gémes Tamás: A bankok elsősorban a Big Tech cégek (Facebook, Apple, Google, Amazon, PayPal) lépéseitől tartanak. A bankok számára a Big Tech cégekkel szembeni versenyben különösen fontos a fintech startupokkal való együttműködés. Ugyanakkor, ha nem lesznek képesek felgyorsítani az együttműködéseket, akkor elveszíthetik a versenyelőnyüket a Big Tech cégekkel szemben és hosszú távon közmű szolgáltatókká válhatnak.
A Big Tech cégek kinéznek maguknak egy-egy jól jövedelmező területet, pl. a mobilfizetést (lásd Apple, Google), vagy a forgótőke finanszírozást (lásd Amazon, PayPal) ahová beteszik a lábukat, majd onnan terjeszkednek tovább. Várják a nyílt banki API hozzáféréseket is, hogy azokra a napi pénzügyeink menedzselését megkönnyítő alkalmazásokat telepíthessenek.
Ahogy megjelennek ezek az integrált pénzügyi applikációk, az ügyfelekkel való közvetlen kapcsolattartás is hozzájuk kerülhet, ami a legnagyobb csapás lehet a bankok számára. Ilyen integrált pénzügyi applikációkra egyébként Ázsiában már egyre több példát látni (pl. WeChat, AliPay).
Hol tart most a nyílt bankolás Európában?
Gémes Tamás: Igaz a Második Pénzforgalmi Irányelv 2018. január 13. napjától kötelezően alkalmazandó az Európai Unióban, ám a szabályozástechnikai sztenderdek (RTS) csúszása miatt késik az implementáció. Az Egyesült Királyság legnagyobb bankjainak is év elején kellett volna elindulniuk, ám ott sem tudtak időben elstartolni.
Ennek ellenére az is látható, hogy egyre több bank ismeri fel a PSD2 irányelvben kötelezően elírt banki API hozzáféréseken túlmutató monetizációs lehetőségeket is. Az EU-ban pl. már dolgoznak a SEPA tranzakciókba illeszthető mikro-hitelezési API hozzéféréseken is. A PSD2 csak az első lépés volt a nyílt bankolás megalapozásában. A következő szint a hitelezéssel, a megtakarítások és a befektetések kezelésével kapcsolatos nyílt banki API hozzáférések megnyitása lesz.
A nyílt bankolás piaci hatásaival, a pénzügyi közvetítői rendszer átalakulásának mértékével kapcsolatban bizonytalanok voltak a konferencia résztvevői. Ezen a területen a legfejlettebbnek számító Egyesült Királyság piacán jelent meg eddig a legtöbb challenger bank, Bank-as-a-Service platform, AISP és PISP szolgáltató, ám még ez a piac is korai fázisban van és nem látni, hogy hosszú távon életképesek lesznek-e az új modellek. Ott arra számítanak, hogy a következő 1-2 évben jellemzően a digitális bennszülöttek („digital natives”) kezdenek el ismerkedni a nyílt bankolásra épülő új pénzügyi szolgáltatásokkal.
Van három fintech cégetek, a Wyze.me, az Aggreg8.io és a FintechBlocks. Hol tartanak most ezek a cégek és mi várható a következő 12 hónapban?
Gémes Tamás: Hamarosan két hazai bank fog kijönni a Wyze.me megoldásunkra épített szolgáltatással. A nemzetközi PFM (Personal Finance Management – Személyes Pénzügyi Menedzsment) megoldásszállítókhoz képest az előnyünk, hogy a Wyze.me magyar nyelvre, a hazai felhasználói szokásokra lett szabva.
A jelenlegi PFM megoldások jellemzően riportokat készítenek és még nem alkalmasak a pénzügyek valós menedzselésére. A Wyze.me továbbfejlesztésének ez az egyik iránya és már dolgozunk a közép-kelet-európai felhasználók pénzügyi magatartásához igazodó, a napi pénzügyek kezelését segítő aktív menedzsment funkciókon is.
A FintechBlocksban elkezdtünk nemzetközi irányba nyitni és első körben olyan bankokat keresünk, amelyeknek már van tapasztalata fintech startupokkal. A nemzetközi terjeszkedésünket banki partnerséggel rendelkező szakmai tőkebefektető bevonásával szeretnénk erősíteni és a folyamatot év végéig lezárni.
Az Aggreg8.io kapcsán azt látjuk, hogy a nagy és a közepes méretű régiós bankok elkezdték keresni a különböző API-szabványokat kezelni képes adat-aggregátorokat. Az Aggreg8.io-nak három nagy versenyelőnye van a régióban a hasonló megoldást nyújtó versenytársakkal szemben.
A jelenlegi adat aggregátorunk már most is használható, azaz akár a banki API-k közzététele és megnyitása előtt is hozzá lehet férni azon keresztül a banki tranzakciós adatokhoz. Ezenkívül számos olyan pénzügyi adathoz is elérést biztosítunk, amelyek nem részei a PSD2-nek (pl. telco, vagy közmű számla adatok). Ezek az adatok nem csak nyers formátumban, hanem értelmezett, feldolgozott formában (pl. kategorizálás) is elérhetők az Aggreg8.io megoldásunkon keresztül.
Szerződéses konstrukcióban nem csak a Számlainformációkat Összesítő Szolgáltatói (AISP) regisztrációval rendelkező partnereknek tudunk szolgáltatni, hanem olyan partnereknek is, amelyek nem rendelkeznek AISP regisztrációval. Az Aggreg8.io – hamarosan már – regisztrált AISP szolgáltatóként negyedik feles szolgáltatóknak is átadhat adatokat a GDPR előírásainak megfelelően.
A megoldásunkat képesek vagyunk publikus felhőben, valamint banki on-premise megoldás keretében is kitelepíteni/futtatni. Az utóbbival a banki partnerek jogszabályi megfelelőségét tudjuk segíteni.
Az első partnereinkkel már a technikai integráció fázisában vagyunk, így hamarosan ezen a területen is éles referenciákkal rendelkezünk majd. Augusztustól pedig már a román piacra lépésre készülünk.
Mi lenne a javaslatod a hagyományos pénzügyi szolgáltatók számára, hogyan készüljenek a jövőre?
„Kezdjenek el ismerkedni a fintech startupokkal, mert az innovációban sokat tudnak tanulni tőlük. A Big Tech cégek pedig nagyon jönnek…”
← Nick Szabo és a kriptovilág születése Melyik bankkártyát használjuk külföldön? K&H-val a legjobban, Erste-vel a legrosszabbul jártunk júliusban →
A Szabadidő Központban (a KÖZGÁZ-on) végzett, a Duna bal partján. Kimaradt a bölcsi és a multikulti szocializáció az életéből, így lettek eretnek gondolatai. Néha kiengedik a zártosztályról, de már egyre ritkábban. A gumiszobából pattantak ki a FinTechZone, a FinTech Akadémia, a FinTech Verseny, a HUNFINTECH25 és a FinTechShow ötletek, amiket sajnos továbbiak is követnek majd. #fintechterapia #gumiszoba
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
LogiNet: Jönnek a low-code, no-code platformok, de kerüljük a csodavárást. A partnerség eredményesebb lehet a bankoknak
Videó sorozat a banki IT legmélyebb bugyraiból – Van fény az alagút végén?!
Worldline: A magyar pénzügyi intézmények preferált partnere szeretnénk lenni a fizetési szolgáltatások területén
Hogyan kapcsolható össze két különböző blockchain rendszer? Nem egyszerű a feladat. Íme pár lehetőség
Comnica: “A piac gyors tempót diktál, így egyelőre nem keressük a féket az autón”
GRÁNIT Family: A piacon elsőként online számlanyitás már 6 éveseknek is közösen a szülővel
Adatalapú szolgáltatások új generációja a Hiflylabs szemüvegén keresztül
A magyar kisvállalkozások négyötöde tesz a környezete védelméért
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.